lv lv lv lv lv en en en en en en th lv lv lv lv lv lv lv az lv lv lv lv lv lv lv lv en sv en lv lv fr fr eo fr lv lv lv lv lv lv sl fr lv es ru es en nl lv de lv es ru es en de lv lv lv en en en en en en th lv lv lv lv lv lv lv az lv lv lv lv lv lv lv lv en sv lv fr fr eo fr lv lv lv lv lv eo en en sl fr nl lv lv lv lv lv lv lv lv lv lv lv lv lv lv lv en lt en en en en lv ru lv lv lv lv lv lv lv lv cs lv lv lv lv lv sl lv lv lv lv en lv lv lv lv
Bezmaksas piegāde virs 100 EUR*
Zilās gaismas ietekme uz cilvēka ādu!
Kopš mūsu ikdiena ir saistīta ar digitālajām ierīcēm – viedtālruņiem, datoriem un LED televizoriem, aizvien vairāk tiek runāts par zilās gaismas jeb HEV (High Energy Visible light), ko izstaro šīs ierīces, negatīvo ietekmi uz ādu.
Lai arī pētījumi vēl ir jauni, un pilnībā vēl nenojaušam zilā starojuma ietekmi  uz mums, ko, iespējams, uzzināsim tikai pēc gadiem, tomēr ir vērts aizdomāties un būt uzmanīgiem. Piemēram, faktu, ka UV stari izraisa ļaundabīgu audzēju, pētnieki konstatēja daudzus gadus pēc tam, kad tie vispār tika atklāti, bet, lai gan ir daudz pētījumu, vēl joprojām ir milzums nenoskaidrotā, kas pakāpeniski atklājas ik gadu (1).
Līdz šim trauksmi par zilā starojuma ietekmi uz mūsu veselību cēla acu slimību speciālisti, norādot, ka tas veicina kataraktu, glaukomu un citas acu slimības (2). Tāpēc šim nolūkam tika radītas speciālas aizsargbrilles. Taču arī dermatologi uzsver, ka ne tikai redzei, bet arī ādai zilais starojums nenāk par labu.
Zilās gaismas avots arī ir saule, un optimālās devās tas mums ir nepieciešams, lai justos moži. Zilā gaisma palīdz uzveikt noteikta tipa depresijas, regulē mūsu diennakts ritmu un uzlabo kognitīvās spējas (3). Taču, ja mūsu ikdiena ir saistīta ar darbu pie datora, ilgstoši lūkojamies viedtālruņos, tas nenoliedzami atstāj sekas.
Droši vien jau esat pamanījuši, ka pēc vairākām stundām, kas pavadītas pie datora, sejas āda, jo īpaši acu zonā, izskatās nogurusi. Koncentrējoties ekrānā, mēs nemanām, kā sasprindzinām acis, nereti savelkot ādu krunciņās. Ne velti speciālisti iesaka tiem, kuri ilgstoši pavada laiku pie datora, ik pēc 40 minūtēm no tā atiet un vismaz kādas 10 minūtes atpūsties. Tas palīdz ne tikai acīm, bet arī mugurai un, protams, sejas ādai. Ideāli, ja veic kādus acu vingrinājumus, izkustina rokas un plecus. Tas ne tikai palīdzēs saspringušajiem muskuļiem, bet arī veicinās asinsriti un skābekļa piekļuvi ādai.
Taču par ko uztraucas dermatologi? Pēdējā laika pētījumi liecina, ka zilās gaisma stari nopietni atstāj sekas uz ādu. Tie iekļūst ļoti dziļi – pat līdz hipodermai. Dermatologi atsaucas uz pētījumiem, ka problemātiskai, ar strutojošām pumpām skartai ādai, kas ilgstoši pakļauta zilās gaismas starojumiem, veidojas pigmentācijas plankumi. Zilās gaismas starojuma dēļ ādā pastiprināti rodas brīvie radikāļi, tā cieš no oksidatīvā stresa, kurš bojā šūnu DNS, veicina ādas iekaisumu, kolagēna un elastīna šķiedru bojājumu, kā arī jau pieminēto pigmentāciju (4). Turklāt tas viss paātrina ādas novecošanos.
Lai pasargātu ādu no zilās gaismas, UVA/UVB staru izraisītas fotonovecošanās, LABRAINS ir izstrādājis vairākus produktus, tomēr vēlamies izcelt savu BB krēmu ar īpašu formulu, kurš pieejams  divos toņos – ar olīvu un gaišu apakštoni. Vairāk par produktu:https://labrains.eu/lv/product/35/bb-krems
Ko varam darīt, lai aizsargātu ādu no zilās gaismas starojuma?
Pēc iespējas mazāk laika pavadīt pie digitālajām ierīcēm,
Samazināt ekrāna spilgtumu vai ieslēgt zilās gaismas filtru, lietot speciālās aizsargbrilles.
Pēc iespējas biežāk izmantot brīvrokusistēmu un bez vajadzības neturēt ieslēgtu datoru.
Izvairīties no viedierīču izmantošanas pirms iešanas gulēt, lai neietekmētu miega kvalitāti, jo zilā gaisma samazina miega hormona melatonīna līmeni organismā, un, kā zināms, melatonīns tiek uzskatīts par skaistuma hormonu.
Izvēlēties īpašu kopjošo un dekoratīvo kosmētiku, kas pasargā ādu no UVA/UVB un zilās gaismas stariem.
Regulāras aktivitātes pēc iespējas vairāk brīvā dabā.
T. Baban, Y. Kamenisch, W. Schuller, A. von Thaler, T. Sinnberg, J. Bauer, G. Metzler, C. Garbe, M. Röcken, M. Berneburg, 465 Ultraviolet (UV)-A irradiation induces melanoma invasion via enhanced Warburg effect, Journal of Investigative Dermatology, www.sciencedirect.com
Annadata V. Rukmini, Dan Milea, Mani Baskaran, Alicia C. How, Shamira A. Perera, Tin Aung, Joshua J. Gooley, Pupillary Responses to High-Irradiance Blue Light Correlate with Glaucoma Severity, Ophthalmology, www.sciencedirect.com
Barbara A. Murphy, Mary M. Herlihy, Margaret B. Nolan, Christiane O'Brien, John G. Furlong, Stephen T. Butler, Identification of the blue light intensity administered to one eye required to suppress bovine plasma melatonin and investigation into effects on milk production in grazing dairy cows, Journal of Dairy Science, www.sciencedirect.com
Kade D. Walsh, Erica M. Burkhart, Atsushi Nagai, Yasushi Aizawa, Takamitsu A. Kato, Cytotoxicity and genotoxicity of blue LED light and protective effects of AA2G in mammalian cells and associated DNA repair deficient cell lines, Mutation Research/Genetic Toxicology and Environmental Mutagenesis, Volume 872, 2021, www.sciencedirect.com
Atstājiet savu e-pastu, lai saņemtu jaunumus par mūsu produkciju pirmais!
Droša un uzticama iepirkšanās
100% naudas atgriešanas garantija
Drošs maksājums: 256 bitu SSL šifrēta tehnoloģija
Tikai uzticami piegādes partneri
Preču piegāde un atgriešana
Privātuma un sīkdatņu politika
Autortiesības - visas tiesības aizsargātas
Adrese: Maskavas iela 127, Rīga, LV-1003, Latvija | E-pasts: info@labrains.eu | Telefons: +371 2 8010107
Labrains SIA | Reģ. Nr. 40203171808 | PVN Reģ. Nr.LV40203171808 | Juridiskā adrese: Maskavas iela 127A, Rīga, LV-1003
Informējam, ka šajā tīmekļa vietnē tiek izmantotas sīkdatnes (angļu val. "cookies"). Turpinot lietot šo vietni, jūs piekrītat noteikumiem - Lietošanas noteikumi. rādīt vairāk